PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo: 2011/ZK/1/1/028				               Bratislava 12. augusta 2011

Protimonopolný úrad Slovenskej republiky, odbor dohôd obmedzujúcich súťaž, podľa § 22 ods. 1 písm. d) zákona č. 136/2001 Z.z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov  rozhodol tak, že

zastavuje

podľa § 32 ods. 2 písm. c) v spojení s § 32 ods. 3  zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov správne konanie č. 0009/ODOS/2011  vo veci možnej dohody obmedzujúcej súťaž v zmysle § 4 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov medzi podnikateľmi  PAP-PEX SLOVAKIA, s. r. o., B. Němcovej 4089, 955 01 Topoľčany, IČO: 36 529 460 a SLOVPAP Slovakia s. r. o., Hraničná 16, 821 05 Bratislava, IČO: 35 888 318,  na trhu dodávok kancelárskych potrieb a kancelárskeho papiera v súvislosti  s procesom verejného obstarávania vyhláseného verejným obstarávateľom Sociálna poisťovňa, ústredie, so sídlom  29. augusta 8 a 10,  813 63 Bratislava pod  číslom 06123 – MST, Vestník č. 211/2009 - 3.11.2009, predmet zákazky  Kancelárske potreby a kancelársky papier,  a to v časti voči podnikateľovi Xepap, spol. s  r. o., Jesenského 4703, 960 01 Zvolen, IČO: 31 628 605, v konaní zastúpenému JUDr. Radkom Petruňom, advokátom, Advokátska kancelária  ABELOVSKÝ-PETRUŇO, Tehelná 189, 960 01 Zvolen, nakoľko dôvod na správne konanie v tejto časti odpadol.

Odôvodnenie:

(1)	Protimonopolný úrad Slovenskej republiky (ďalej len „úrad“) začal dňa 
28. marca 2011 z vlastného podnetu správne konanie č. 0009/ODOS/2011 vo veci uzavretia možnej dohody obmedzujúcej súťaž v zmysle § 4 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov (ďalej len „zákon“) medzi podnikateľmi  PAP-PEX SLOVAKIA, s. r. o., B. Němcovej 4089, 955 01 Topoľčany, SLOVPAP Slovakia s. r. o., Hraničná 16, 821 05 Bratislava, Štatistické a evidenčné  vydavateľstvo tlačív, a. s., Plynárenská 6, 821 09 Bratislava  a  Xepap, spol. s r. o., Jesenského 4703, 960 01 Zvolen, na trhu dodávok kancelárskych potrieb a kancelárskeho papiera v súvislosti s procesom verejného obstarávania vyhláseného verejným obstarávateľom Sociálna poisťovňa, ústredie, so sídlom  29. augusta 8 a 10,  813 63 Bratislava pod  číslom 06123 - MST, Vestník č. 211/2009 - 3.11.2009 s predmetom zákazky  Kancelárske potreby a kancelársky papier.
(2)	V súlade s  § 25 ods. 3 písm. a) zákona sú účastníkmi konania v prípade dohody obmedzujúcej súťaž účastníci tejto dohody obmedzujúcej súťaž.
(3)	Na základe uvedeného úrad určil ako účastníkov konania nasledovných podnikateľov: 
1.	PAP-PEX SLOVAKIA, s. r. o., B. Němcovej 4089, 955 01 Topoľčany, IČO: 36 529 460 (ďalej len „PAP-PEX SLOVAKIA, s. r. o.“), v konaní zastúpený JUDr. Martinom  Valaským, advokátom, Škultétyho 6, 955 01 Topoľčany
2.	SLOVPAP Slovakia  s. r. o., Hraničná 16, 821 05 Bratislava, IČO: 35 888 318 (ďalej len  „SLOVPAP Slovakia s. r. o.“), v konaní zastúpený  JUDr. Mikulášom Fülekym, advokátom, Židovská 21, 811 01 Bratislava
3.	Štatistické a evidenčné  vydavateľstvo tlačív, a. s., Plynárenská 6, 821 09 Bratislava, IČO: 31 331 131 (ďalej len „ŠEVT a. s.“), v konaní zastúpený spoločnosťou AS Legal  s. r. o., Hlučínska 1, 831 03  Bratislava
4.	Xepap, spol. s  r. o., Jesenského 4703, 960 01 Zvolen, IČO: 31 628 605 (ďalej len „Xepap, spol. s  r. o.“), v konaní zastúpený JUDr. Radkom Petruňom, advokátom, Advokátska kancelária  ABELOVSKÝ-PETRUŇO, Tehelná 189, 960 01 Zvolen
(4)	Dňa 22.06.2011 sa uskutočnilo v sídle úradu za prítomnosti účastníkov konania ústne pojednávanie a vypočutie svedka, nariadené úradom v  záujme spoľahlivého zistenia a objasnenia skutočného stavu veci, ktorý je úrad povinný vykonať pred vydaním rozhodnutia. 
(5)	Na základe skutočností zistených počas správneho konania úrad prišiel k záveru, že nie je dôvodné skúmať existenciu možnej dohody súčasne medzi štyrmi podnikateľmi tak, ako bolo uvedené v oznámení o začatí správneho konania (list č. 1014/PMÚ SR/2011), a preto listom č. 3063/PMÚ SR/2011 zo dňa 8. augusta 2011 spresnil predmet správneho konania tak, že sa vedie vo veci možnej dohody obmedzujúcej súťaž v zmysle § 4 ods. 1 zákona medzi podnikateľmi  PAP-PEX SLOVAKIA, s. r. o. a SLOVPAP Slovakia s. r. o., na trhu dodávok kancelárskych potrieb a kancelárskeho papiera v súvislosti s procesom verejného obstarávania vyhláseného verejným obstarávateľom Sociálna poisťovňa, ústredie, so sídlom  29. augusta 8 a 10,  813 63 Bratislava pod  číslom 06123 – MST, Vestník č. 211/2009 - 3.11.2009, predmet zákazky  Kancelárske potreby a kancelársky papier. 
(6)	Podľa § 25 ods. 3 písm. a) sú účastníkmi konania v prípade dohody obmedzujúcej súťaž účastníci tejto dohody obmedzujúcej súťaž. Keďže predmetom správneho konania je posúdenie možnej dohody obmedzujúcej súťaž medzi podnikateľmi PAP-PEX SLOVAKIA, s. r. o. a SLOVPAP Slovakia s. r. o., za účastníkov konania č. 0009/ODOS/2011 je potrebné považovať výlučne podnikateľov PAP-PEX SLOVAKIA, s. r. o. a SLOVPAP Slovakia s. r. o.
(7)	Vzhľadom na uvedené nie je dôvod na správne konanie v časti, ktorá sa týka účastníkov  konania ŠEVT a. s.  a   Xepap, spol. s  r. o. 
(8)	Podľa § 32 ods. 2 písm. c) zákona úrad zastaví konanie rozhodnutím, ak
 dôvod na konanie nebol daný alebo odpadol.
(9)	Úrad je povinný skúmať a v prípade potreby spresňovať okruh účastníkov konania počas celého správneho konania. Ak vyjde v priebehu správneho konania najavo, že podnikateľ, ktorý bol označený za účastníka konania, tento status nenapĺňa, úrad je povinný o tom rozhodnúť.
(10)	Vzhľadom na uvedené skutočnosti rozhodol úrad tak, ako je uvedené vo výroku tohto rozhodnutia.  

Poučenie:

	Podľa § 34 ods. 1 zákona v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom Protimonopolného úradu Slovenskej republiky, odboru dohôd obmedzujúcich súťaž v lehote 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

							Ján Šufliarsky
riaditeľ odboru dohôd obmedzujúcich súťaž 

Rozhodnutie sa doručí:
JUDr. Radko Petruňo, advokát, Advokátska kancelária  ABELOVSKÝ-PETRUŇO, Tehelná 189, 960 01 Zvolen